VVK+troll

= Trollprosjekt =


 * Hovedmål: "Skape relasjoner og fellesskap"**
 * Delmål: "Barnehagen må sørge for at alle barn får varierte og positive erfaringer med å bruke språket og estetiske utrykk som et kommunikasjonsmiddel og et redskap for tenkning, uttrykk for egne tanker og følelser. Alle barn må få et rikt og variert språkmiljø i barnehagen (KD11:40 - fagområde 3.1).**


 * Bakgrunn for prosjektet: Vi har sett en voksende interesse for tem****a troll. Når vi har gått turer i skogen har barna tatt hånden bak øret og lyttet etter trollet. Vi har også ved flere anledninger funnet spor i skogen som barna helt bestemt mener kommer fra trollet. Vi har blant annet funnet en stor jernskje, et lite bord, litt søppel og et bål. I tillegg til dette har vi hørt trollet snorke....**

__**Uke 42:**__

Vi startet med å lese ulik litteratur om troll. Denne uken har vi blant annet lest: Bukkene bruse på badeland (Bjørn Rørvik) og Tambar er et troll ( Tor Bringsvær). Senere denne uken ville barna tegne og flere tegner sine egne troll. Hvordan ser egentlig et troll ut? Flere hadde klare meninger om hvordan et troll så ut. Noen troll var bitte små, andre troll var store og sterke med svarte prikker. Flere mente trollet hadde mange øyne og mye hår. Vi tar tegningene et hakk videre og lager våre egne troll av ulik materiale. Flere av barna mente trollet hadde langt hår og mange øyne vedsiden av hverandre.

__**Uke 43:**__ Denne uken har vi hatt mange samtaler rundt troll og hva et troll er. Vi gikk blant annet på tur i skogen og barna fant noen små halvspiste eplekart på veien. Og flere av barna ropte straks at //**"trollet spist**//". Når vi går tur i skogen har barna med seg egne forstørrelseskopper som barna kan samle små innsekter og andre skatter oppi. På denne turen ville barna ser nærmere på disse små eplekartene. Tilbake i barnehagen ville to av barna at dette skulle utstilles på avdelingen. Det gjorde vi selvfølgelig. I etterkant av turen har dette vært gjenstand for mange gode samtaler og fabuleringer mellom barna og sammen med voksne.

__**Uke 44:**__ Denne uken har vi arbeidet enda mer med boka "Bukkene bruse på badeland". Vi har lest den sammen med barna i samling, hatt lydbok under måltider hvor vi samtaler sammen i etterkant og underveis. Vi har tatt med oss boka på tur hvor vi har brukt konkreter underveis i formidlingen. Flere av barna syns det er spennende når trollet kommer på toppen slik at hele trappetårnet svaier. Boka har mange sterke farger og kraftige illustrasjoner som krever konsentrasjon av leseren. Nye elementer viser seg i boka for hver gang man leser. Slik som et barn sa: "Trollet har en pinne som nese" - og ser undrende på den voksne. Dette var tydeligvis nytt for dette barnet. Da undret vi oss sammen om det var slik at alle troll hadde slik nese. Da var flere av barna klar på at dette hadde i hvert fall ikke trollet Tambar. Vi spør oss: Finnes det mange forskjellige troll? Blir spennende å se hva som dukker opp av samtaler og undringer neste gang.

__**Uke 45:**__ Denne uken har vi vært så heldige å få to dyktige studenter fra barnehagelærerutdanningen til oss. De har som oppgave å arbeide med STM - Språk, tekst og matematikk. I Forbindelse med denne oppgaven skal studentene arbeide med barnebøker. En av studentene har valgt å arbeide videre med "Bukkene Bruse på badeland". En bok som allerede er kjent for barna. Studenten hadde en lesestund i liten gruppe, hvor fokus var å skape gode samtaler underveis og i etterkant. Et av målene var at barna skulle få " et positivt forhold til tekst og bilde som kilde til estetiske opplevelser og kunnskaper, samtaler, og som inspirasjon til fabulering og nyskaping" (KD 2011 3.1).

Underveis i boka var det flere: "//Se der! Badeland", "Oiiii.. skummelt troll", "tripp, trapp, tripp, trapp" og "Bomba//". Barna viste evne til å følge med, være deltagende underveis og hadde stor kunnskap om fortellingens oppbygning. Vi ser at å arbeide med en slik bok over tid skaper rom for å oppdage nye detaljer og samtalene utvikler seg i flere retninger. En bok har ofte flere lag. I etterkant av denne leseaktiviteten kunne barna lage sine egne trollhaler som de kunne ha på seg i leken. Disse halene ble svingt rundt med, ristet på og danset med. Barna ville lage sin egen trollhule på sklirommet hvor ingen av oss voksne fikk lov å komme inn i, den var kun for troll.

Spennende prosesser med barna hvor leken blir fremtredende!

Barna har tatt initiativ til lesing på egenhånd, bygd badetårn av duplo og lekt bukkene Bruse med konkreter.

Denne uken har vi også vært på tur i skogen og lett etter spor, hele gruppa, og i mindre grupper. Vi har spurt oss: "Hvordan ser et troll ut?" Barna sa trollet kunne være //"liten", "stor", "myk", "har hale", "masse hår", "liker å kose".// På turene har vi funnet mange spor, kanskje fra trollet? Blant annet et halvt kålhode og en stor sopp. Flere av barna lurte på hvordan dette kunne havnet her?

__**Uke 46:**__ Denne uken har vi vært på tur i skogen og lett etter materialer vi kunne bruke til å lage vårt eget troll. Barna fant blader, pinner og bark. Barna samarbeidet om å lage et felles troll. Flere mente som tidligere at trollet måtte ha fire øyne og hale.



__**Uke 47:**__ Denne uken har barna møtt bukkene Bruse igjennom teater på avdelingen. Flere av barna ble litt skeptiske når trollet tittet frem under bordet og når den største bukken kom trampende inn på avdelingen med store horn, men viste allikevel stor iver og fortellerglede når det var deres tur til leke ut eventyret i etterkant. Samtlige ville være troll med parykk og ha store horn på hodet når de lekte bukker. Bukkene trampet med all sin kraft over bordet og stanget trollet i elva til full jubel fra barna selv.